Vancouver
Hallinto ja aluejako

Kaupunkia johtaa pormestari ja kymmenen valtuutettua, jotka valitaan kolmen vuoden välein. Brittiläisen Kolumbian lainsäädäntöön sisältyy Vancouverin osalta erillinen säädös, Vancouver Charter.
Vancouver on jaettu seuraaviin 23 hallinnolliseen alueeseen (engl. community):
| Sijainti | Alue | Pinta-ala (km²) | Väkiluku | Väestötiheys (as> /km²) | Kuvaus |
| --- | --- | --- | --- | --- | --- |
|  | Arbutus Ridge | 3,69 | 16 145 | 4 375 | Rauhallinen, arvostettu asuinalue, joka oli alun perin suota. |
|  | Downtown | 3,75 | 43 415 | 11 577 | Vancouverin historiallinen keskusta Burrardinlahden ja False Creekin välissä. Merkittävä liikealue ja matkailukohde. Kaupunginosia mm. Yaletown, Gastown, Coal Harbour ja Chinatown. |
|  | Downtown Eastside | – | – | – | Vanha köyhien asuinalue Burrardinlahden rannalla. Kaupunginosan ongelmia ovat rikollisuus, kodittomuus ja huumeet. (Pinta-ala, väkiluku ja väestötiheys, ks. Strathcona.) |
|  | Dunbar-Southlands | 8,61 | 21 480 | 2 495 | Kaksi omaleimaista kaupunginosaa: Dunbar on rauhallinen, vehreä omakotitaloalue ja Southlands maaseutumainen lähiö Fraserjoen rannalla. Alueella sijaitsee Camosumin suo, jota musqueam-intiaanit pitävät porttina henkimaailmaan. |
|  | Fairview | 3,33 | 29 295 | 8 797 | Alun perin teollisuusalue, nykyään lapsiperheiden suosima omakotitaloalue False Creekin rannalla. Kaksi merkittävää liikekeskusta, South Granville ja Granville Island. Kaupunginosia mm. False Creek, Fairview Slopes, Burrard Slopes ja Fairview Heights. |
|  | Grandview-Woodland | 4,48 | 28 205 | 6 296 | Alun perin italialaisten maahanmuuttajien suosima kaupunginosa, nykyään omaleimainen kansainvälinen asuin- ja liikealue. |
|  | Hastings-Sunrise | 8,12 | 33 130 | 4 080 | Lapsiperheiden suosima asuinalue Burrardinlahden rannalla. Alueella on myös Hastings Park, Vancouverin toiseksi suurin puisto. |
|  | Kensington-Cedar Cottage | 7,23 | 44 665 | 6 178 | Kaksi historiallista kaupunginosaa Itä-Vancouverin sydämessä, Cedar Cottage ja Kensington Heights. Alueella on myös Trout Lake, Vancouverin ainoa järvi. |
|  | Kerrisdale | 6,32 | 14 615 | 2 313 | Lapsiperheiden suosima vehreä omakotitaloalue. |
|  | Killarney | 6,77 | 27 180 | 4 015 | Vancouverin uusin asuinalue Fraserjoen rannalla. Alun perin maaseutua. Väkiluku kasvanut voimakkaasti 1950-luvulta lähtien. |
|  | Kitsilano | 5,51 | 40 595 | 7 368 | Nuorekas asuinalue keskustan tuntumassa Englanninlahden rannalla. Kuuluisa rannoistaan ja vuoristomaisemistaan. |
|  | Marpole | 5,61 | 23 785 | 4 240 | Vanha kaupunginosa Fraserjoen pohjoishaaran varrella. Tärkeä liikenneväylä. |
|  | Mount Pleasant | 3,64 | 23 615 | 6 488 | Kirjava asuin- ja liikealue, jossa sijaitsee paljon kouluja ja taiteilijoiden ateljeita. |
|  | Oakridge | 4,01 | 12 725 | 3 173 | Juutalaisten suosima rauhallinen lähiö, joka sijaitsee rinteellä Fraserjoen yläpuolella. Suosittu liikekeskus Oakridge Shopping Centre. |
|  | Renfrew-Collingwood | 8,2 | 48 885 | 5 962 | Lapsiperheiden suosima asuinalue mäkisessä Itä-Vancouverissa. |
|  | Riley Park | 4,92 | 21 815 | 4 434 | Antiikkikaupoistaan kuuluisa liike- ja asuinalue, jossa sijaitsee Little Mountain, Vancouverin korkein kohta (168 m). Queen Elizabethin puisto ja Mountainview’n hautausmaa. |
|  | Shaughnessy | 4,47 | 8 900 | 1 991 | Vauras, vehreä asuinalue, jonka rautatieyhtiö CPR perusti vuonna 1909. |
|  | South Cambie | 2,17 | 7 070 | 3 258 | Vancouverin pienimpiä kaupunginosia Queen Elizabethin puiston kupeessa. Useita sairaaloita. |
|  | Strathcona | 3,84 | 11 920 | 3 104 | Vancouverin vanhimpia ja omaleimaisimpia asuinalueita, joka kasvoi nykyiselleen pienestä kylästä Hastingsin sahan ympärillä. |
|  | Sunset | 6,27 | 35 230 | 5 619 | Lapsiperheiden suosima asuinalue Fraserjoen pohjoishaaran varrella Vancouverin aurinkoisilla etelärinteillä. Alueella on myös Punjabi Market, intialaisten kaupunginosa. |
|  | Victoria-Fraserview | 5,32 | 29 200 | 5 489 | Teollisuusalueesta kehittynyt asuinalue Fraserjoen pohjoishaaran varrella. |
|  | West End | 2,04 | 44 560 | 21 843 | Tiheään asuttu, kiivassykkeinen kaupunginosa keskustan ja Stanley Parkin välissä. Alueella sijaitsevat kuuluisat ostoskadut Robson Street ja Stenman Street. |
|  | West Point Grey | 4,55 | 12 990 | 2 855 | Arvostettu asuinalue Vancouverin niemimaan länsireunalla Englanninlahden rannalla. University of British Columbia, Antropologian museo ja suuri Pacific Spirit Park. |